આ ધર્મ એટલે શું ? એ કેમ જીવી શકાય ? એનાથી શું મળી શકે ? એને માટે આ ગ્રંથમાં એમણે ધર્મનું પાત્ર આલેખ્યું – ધર્મરાજ યુધિષ્ઠિર-ધર્મપુત્ર યુધિષ્ઠિર. વિવેચકો ભલે એમ કહે કે વ્યાસનું ઉત્તમ પાત્ર અર્જુન છે. એમાં શંકા નથી. અર્જુનનું પાત્ર આપણને બહુ ગમે એવું છે. રૂપાળો છે, લટકાળો છે, પ્રેમ કરતાં આવડે, તોફાન કરતાં આવડે, કૃષ્ણ સાથે દોસ્તી કરતાં આવડે, બધું બરાબર, પણ મહાભારતકારને જે કહેવું છે : ધર્મ સ્થાપનાની વાત. એનો નાયક તો યુધિષ્ઠિર જ છે.